b'\n_START_ARTICLE_\nNGC 1435\n_START_PARAGRAPH_\nNGC 1435, ogs\xc3\xa5 kalt Merope-t\xc3\xa5ken og Tempels t\xc3\xa5ke, er den ene av to kjente stjernet\xc3\xa5ker som omgir stjernen Merope i stjernehopen pleiadene. Stjernet\xc3\xa5ken er muligens restene av en supernova-eksplosjon, og omgir stjernen Merope som en t\xc3\xa5ke med et diffust gjenskinn. T\xc3\xa5ken er bare opplyst av Merope, og har en lysstyrke med en tilsynelatende st\xc3\xb8rrelsesklasse p\xc3\xa5 13._NEWLINE_Stjernet\xc3\xa5ken ble oppdaget den 19. oktober 1859 av den tyske astronomen Ernst Wilhelm Leberecht Tempel. I NGC-katalogen beskrev John Herschel den som en sv\xc3\xa6rt svak t\xc3\xa5ke omkring Merope p\xc3\xa5 st\xc3\xb8rrelse med full-m\xc3\xa5nen._NEWLINE_T\xc3\xa5ken er bl\xc3\xa5 p\xc3\xa5 normale fotografier, og inneholder et fint karbon-st\xc3\xb8v. Selv om det tidligere ble antatt at Pleiadene ble dannet av denne og andre omgivende stjernet\xc3\xa5ker, vet vi idag at denne t\xc3\xa5ken er en st\xc3\xb8vrik del av galaksen som pleiadene passerer gjennom, og som de ikke har gitt opphav til._NEWLINE_En annen og mindre stjernet\xc3\xa5ke, kalt IC 349, befinner seg 0.06 lys\xc3\xa5r fra Merope.'